দিল্লীত ক্ৰমাগতভাৱে বৃদ্ধি পাই আছে ক'ৰ'না ভাইৰাছত আক্ৰান্ত হোৱা লোকৰ সংখ্যা। বুধবাৰে দিল্লীত নতুনকৈ ৯৩ গৰাকী লোক ক'ৰ'না ভাইৰাছত আক্ৰান্ত হোৱা বুলি পৰীক্ষাত নিশ্চিত হয়।
এদিনতে নতুনকৈ ক'ৰ'না প'জিটিভ হোৱা ৯৩ গৰাকী লোকৰ আটাইকেইগৰাকী লোকৰে তাবলিগী জামাতৰ সৈতে সম্পৰ্ক থকা বুলি দিল্লী চৰকাৰে প্ৰকাশ কৰিছে।
দেশৰ ৰাজধানী দিল্লীত বৰ্তমানলৈ মুঠ ৬৬৯ গৰাকী লোক ক'ৰ'না ভাইৰাছত আক্ৰান্ত হোৱাৰ বিপৰীতে ৯ গৰাকী লোকৰ মৃত্যু হৈছে।
বৰ্তমানলৈ দিল্লীত ক'ৰ'না আক্ৰান্ত ৬৬৯ গৰাকী লোকৰ ভিতৰত ২৮ গৰাকী আই চি য়ুত থকাৰ লগতে ছয় গৰাকী লোক ভেণ্টিলেটৰত আছে।
আনহাতে, দিল্লীৰ উপ-মুখ্য মন্ত্ৰী মনিশ চিছোদিয়াই বুধবাৰে দিল্লীৰ মুঠ ২০ টা অঞ্চল ক'ৰ'না ভাইৰাছৰ সংক্ৰমণৰ প্ৰতি লক্ষ্য ৰাখি সম্পূৰ্ণৰূপে চীল কৰি দিয়া হৈছে বুলি সংবাদমেলত প্ৰকাশ কৰে।
"চীল কৰি দিয়া অঞ্চল সমূহত কোনো লোকে প্ৰৱেশ কৰিব নোৱাৰে আৰু তাৰপৰা কোনো লোক বাহিৰলৈ ওলাই আহিব নোৱাৰে," চিছোদিয়াই লগতে কয়।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
